section_heading: Ime
paragraph_text: Stara imena rijeke su: Beeding River, Bramber Water, Sore. Ime Adur novijeg je postanka, vjerojatno 1612. godine. Nastalo je prema imenu rimske utvrde Portus Adurni za koju se pogrešno mislilo da je u Shorehamu. Rijeka se prije zvala Bramber, a zabilježena je u 16. stoljeću i pod imenom Sore, vjerojatno retroformiranjem Williama Harrisona u njegovom djelu Opisi Engleske (Description of England) iz 1577., iz "Shoreham". Sorham je bio česti oblik u starijim vrelima.